Ego Manasses Dei gratia Lingonensis Episcopus notum facio omnibus, quòd ob salutem animæ meæ,  prædecessorum meorum donaui Monasterio Reomensi in perpetuum Ecclesiam de Pise cum omnibus appendiciis suis, ita vt medietatem prouentuum percipiat, reliqua medietas sit presbyteri cum iure presbyteratus, quod tale est. Peræ peregrinorum, oblationes sponsi  sponsæ, reconciliationes mulierum, oblationes campionum. Ita tamen quòd solus sit in prædictis quatuor. Oblationes sequentium partientur, tricenarij, procurationis mortuorum  nuptiarum. Ita tamen quòd si aliquid proximorum trium præcedentium redimatur, partietur. Confessiones, absolutiones, Baptismatum oblationes, denarius,  candela charitatis, decimæ grossæ,  minutæ partiantur. Si quid residuum fuerit de cereo Paschali partiatur. Prædicto quoque Monasterio concessi electionem presbyteri quoties prænominata Ecclesia vacauerit,  inde inuestiui Domnum Renaudum tunc eiusdem cœnobij Abbatem, testibus Lamberto Archidiacono, Milone Cantore, Petro Decano Barri. Magistro Hunaudo, Hugone de Chaumont. Actum anno incarnati Verbi millesimo centesimo octogesimo quinto.